# data[].attributes.body
Dan BezVeze

Dan BezVeze u OŠ Franje Krežme u Osijeku proveden je 29. svibnja 2025.g. kao nenastavni dan. Učitelji i učenici su pripremili brojne aktivnosti na otvorenom i u školi. Učenici su posjetili Zoološki vrt, biciklirali, vozili se kompom s jedne strane rijeke Drave na drugu, posjetili azil za pse, šetali i hranili pse, vježbali u parku, igrali utakmice košarke i rukometa, sudjelovali na sportskim radionicama u školi i osvojili razne medalje i priznanja. Učenici 1. a razreda oslikavali su i logo za Dan BezVeze kojim su željeli prikazati koliko je važno udaljiti se od sveprisutne tehnologije (koja narušava dinamiku međuljudskim odnosa) i družiti se uživo. Stalna usmjerenost na pametne uređaje postala je velik problem kod mladih i djece, stoga smo ovim aktivnostima željeli istaknuti važnost strukturiranja svog vremena tako da ga provedemo u prirodi, igri i druženju s prijateljima.